கேள்வி: பன்னாலால் பட்டேல் - வாழ்க்கை பற்றி விளக்கவும்.
பதில்: இவர் 7 மே 1912 இல் ராஜஸ்தான் டுங்கர்பூர் மாவட்டம் மாண்ட்லி கிராமத்தில் நானாசா அக்கா நானாலால் மற்றும் கிராபா ஆகியோருக்கு அஞ்சனா சவுதாரி குடும்பத்தில் பிறந்தார். இவர் தனது நான்கு உடன்பிறப்புகளில் இளையவர் ஆவார். ஒரு விவசாயியான இவரது தந்தை கிராமத்தில் இராமாயணம், ''ஓககரன்'' மற்றும் பிற புராணக் கதைகளை மேடைகளில் சொல்லிக் கொண்டிருந்தார். இது இவரது வீட்டிற்கு "கற்றல் உறைவிடம்" என்ற புனைப்பெயரைப் பெற்றது. இவரது தந்தை இவரது குழந்தை பருவத்திலேயே இறந்துபோனார். இவரின் தாயார் கிராபா குழந்தைகளை வளர்த்து வந்தார். படிமம்:Sir_Pratap_High_School_Idar2.jpg இவரது கல்வி வறுமை காரணமாக பல சிரமங்களுடன் முன்னேறியது. இதர் சர் பிரதாப் உயர்நிலைப் பள்ளியில் நான்காம் வகுப்பு வரை மட்டுமே படிக்க முடியும். பள்ளி நாட்களில், இவர் தனது பள்ளித் தோழர் உமாசங்கர் சோசியுடன் நட்பு கொண்டிருந்தார். ஒரு குறுகிய காலத்திற்கு, துங்கர்பூரில் ஒரு மதுபான உற்பத்தி நிறுவனத்தில் மேலாளராக பணியாற்றினார். குஜராத்தின் அகமதாபாத் வீட்டு உதவியாளராக பணிபுரிந்தபோது தனது முதல் புதினத்தை எழுதினார். 1936 ஆம் ஆண்டில், தற்செயலாக தனது பழைய நண்பர் உமாசங்கர் சோசியைச் சந்தித்தபோது அவர் பன்னாலாலை எழுத தூண்டினார். தனது முதல் சிறுகதையான ''செத் நி சார்தா'' (1936) என்பதை எழுதினார். பின்னர், இவரது கதைகள் பல குஜராத்தி பத்திரிகைகளில் வெளியிடப்பட்டன. 1940 ஆம் ஆண்டில், அவர் தனது முதல் புதினமான ''வலமனா'' (''தி செண்ட் -ஆஃப்'') படைப்பின் மூலம் அங்கீகாரம் பெற்றார். அதைத் தொடர்ந்து ''மாலேலா சீவ்'' (1941), ''மானவினி பவாய்'' (1947) மற்றும் பல புதினங்களை எழுதினார். 1971 ஆம் ஆண்டில், தனது இரண்டு மகன்களுடன் அகமதாபாத்தில் சாதனா என்ற பதிப்பக நிறுவனத்தைத் தொடங்கினார். பிற்காலத்தில், இவர் பெரும்பாலும் இந்து தொன்மவியல் காவியங்களையும் அடிப்படையாகக் கொண்ட பல புதினங்களை எழுதினார். மூளையில் ஏற்பட்ட ரத்தக்கசிவைத் தொடர்ந்து 1989 ஏப்ரல் 6 ஆம் தேதி அகமதாபாத் இறந்தார்.
கேள்வி: பன்னாலால் பட்டேல் - படைப்புகள் குறித்து விரிவாக சொல்லுங்கள்.
பதில்: இவர் 61 புதினங்கள், 26 சிறுகதைத் தொகுப்புகள் மற்றும் பல படைப்புகளை எழுதினார். அவர் தனது படைப்புகளை பெரும்பாலும் வடக்கு குஜராத்தில் உள்ள சபர்கந்தா மாவட்டம் சொந்த மரபுத்தொடர் எழுதினார்.